**Avizul Ministerului Economiei şi Infrastructurii**

**Nr. 10/2 2629 din 31.05.2021**

|  |  |  |
| --- | --- | --- |
| **№** | **Recomandările** | **Decizia şi argumentările de acceptare sau respingere a recomandărilor** |
| **1.** | Se propune modificarea articolului 7 prin înlocuirea sintagmei „*dispoziția Primarului general al municipiului Chișinău*” cu sintagma „*decizia Consiliului Municipal Chişinău”*  Motivare: Prin decizia Curții Supreme de Justiție nr. 3ra-137/21 din 24 martie 2021 a fost abrogat Regulamentul anterior pe motiv că a fost aprobat prin Dispoziția Primarului General interimar al mun. Chișinău nr.1545-d din 11 decembrie 2006 dar nu prin Decizia Consiliului Municipal | 1. Proiectul propus spre avizare se propune a fi aprobat prin Decizia Consiliului Municipal Chişinău, conform prevederilor art. 6 alin. (2) lit. b) din legea privind statutul municipiului Chişinău, nr. 136/2016. 2. Articolul 7 din proiect prevede că Componența nominală a Consiliului Urbanistic să fie aprobat prin Dispoziția Primarului General dar nu regulamentul supus avizării. 3. Conform prevederilor art. 15 alin. (2) din legea privind statutul municipiului Chişinău, nr. 136/2016, *Primarul general, în calitatea sa de autoritate publică executivă, exercită şi alte atribuţii prevăzute de legislația în vigoare sau delegate/încredințate de consiliul municipal*.   Reieșind din faptul că la pct. 2 din Aviz, Ministerul propune ca membrii Consiliului să fie numiți pe o perioadă de  24 luni, delegarea competenței Primarului General de a aproba componența nominală va permite şi va acord o flexibilitate în modificarea componenței nominale atunci cînd la cererea personală a membrului sau din alte motive personale sau profesionale ale membrilor va apărea necesitatea de a modifica componența Consiliului.   1. Este dreptul discreționar al Consiliului Municipal Chişinău de a delega această prerogativă Primarului General. 2. De principiu, această prerogativă/drept poate fi atribuit Arhitectului-şef a municipiului Chişinău. |
| **2.** | Se propune modificarea articolului 7 prin înlocuirea sintagmei „*12 luni*” cu sintagma „*24 luni”*  Motivare: Instituirea componenței nominale a Consiliului pe un termen de doar 12 luni este insuficient pentru ca membrii acestuia să-şi exercite funcțiile sale. Se propune termenul de 24 luni, care reprezintă termenul maxim de valabilitate a certificatului de urbanism conform prevederilor art. 5 alin. (3) din legea privind autorizarea executării lucrărilor de construcție nr. 163/2010- | **Se acceptă.** |
| **3.** | Se propune completarea Capitolului IV cu un articol nou, cu următorul conținut: „*Deciziile Consiliului* *au un rol consultativ pentru arhitectul-şef al mun. Chişinău şi caracter recomandabil pentru beneficiari şi proiectanți. Arhitectul-şef este obligat să argumenteze motivele de respingere a soluțiilor propuse de Consiliu*.” | 1. Conform prevederilor proiectului în activitatea sa Consiliul nu emite decizii. 2. Conform prevederilor pct. 13, 25, 29-31 din proiect, Consiliul emite avize de oportunitate, în procesul elaborării documentației de urbanism, consultative sau propuneri. 3. Conform prevederilor art. 15 pct. 2) lit. e) din legea privind statutul municipiului Chişinău, nr. 136/2016, *primarul general asigură elaborarea și avizarea, în condițiile legii, a documentației de urbanism și amenajare a teritoriului municipiului, inclusiv:*   *– planul de amenajare a teritoriului municipiului;*  *– planul urbanistic general al municipiului și Regulamentul local de urbanism;*  *– planul urbanistic zonal, şi o prezintă spre aprobare consiliului municipal;*   1. Conform prevederilor art. 4 alin. (2) pct. 2) lit. f1) din legea privind statutul municipiului Chişinău, nr. 136/2016, *Consiliul Municipal decide, în condițiile legii, finanțarea și aprobarea documentației de urbanism și amenajare a teritoriului municipiului, inclusiv:*   *– planul de amenajare a teritoriului municipiului;*  *– planul urbanistic general al municipiului și Regulamentul local de urbanism;*  *– planul urbanistic zonal;*   1. Astfel, ţine de dreptul Primarului General sau a Consiliului Municipal Chişinău de a ţine cont sau nu de avizele emise de Consiliul Arhitectural Urbanistic 2. Conform pct. 1 din proiect *Consiliul arhitectural-urbanistic (denumit în continuare „Consiliu”) se constituie ca organ consultativ pe lingă Direcţia Generală Arhitectură, Urbanism şi Relații Funciare a Consiliului municipal Chişinău.* 3. Se propune expunerea pct. 15 din proiect în următoarea redacţie:   „15. Consiliul poate analiza în cadrul ședințelor şi alte tipuri de documentații la solicitarea Arhitectului-șef. În acest caz, avizul Consiliului are un rol consultativ pentru arhitectul-şef al mun. Chişinău şi caracter recomandabil pentru beneficiari şi proiectanți. Arhitectul-şef este obligat să argumenteze motivele de respingere a soluțiilor propuse de Consiliu.” |
| **4.** | Se propune completarea Capitolului IV cu un articol nou, cu următorul conținut: „*În cazul examinării chestiunilor privind avizarea documentației de urbanism şi amenajare a teritoriului a obiectivelor incluse în Registrul monumentelor Republicii Moldova ocrotite de stat, Consiliul este obligat să țină cont de avizele emise de către Consiliul național pentru monumentele istorice de pe lângă Miniserul Educaţiei, Culturii şi Cercetării, care au prioritate*”. | **Se acceptă, se introduce un pct. nou 16 cu următorul conținut:**  **„**16. *În cazul examinării chestiunilor privind avizarea documentației de urbanism şi amenajare a teritoriului a obiectivelor incluse în Registrul monumentelor Republicii Moldova ocrotite de stat, Consiliul este obligat să țină cont de avizele emise de către Consiliul național pentru monumentele istorice de pe lângă Ministerul Educației, Culturii şi Cercetării, care au prioritate*” |
|  |  |  |